पाएं अपने शहर की ताज़ा ख़बरें और फ्री ई-पेपरडाउनलोड करें
रानीगंज प्रखंड क्षेत्र में इन दिनों नशे के कारोबार में खासी बढ़ोतरी हुई है। नशे के कारोबार में शराब के साथ साथ कोडीन युक्त अवैध कफ सिरप की बिक्री व मनमाफिक दाम वसूलने से कारोबारियो की बल्ले बल्ले है। ताजा मामला गितवास बाजार का है। जिसमें नशे के कारोबारी का अवैध रूप से कफ सिरफ बेचने का वीडियो खूब वायरल हो रहा है। वायरल वीडियो में गितवास वार्ड 9 निवासी संतोष साह इस वीडियो में साईकिल पर है।जिसमें ग्राहक को संतोष साह कमर से प्रतिबंधित कफ सिरफ निकालकर दे रहे है। ग्राहक से 100 रुपये लेकर पेंट के जेब में रखते हुए ग्राहक से कहता है कि 140 रुपया का सामान है। जिसमें अपशब्द कहते हुए 40 रुपये का नुकसान की बात कहते हुए बाद में रुपया लेने की बात कहकर वहां से निकल जाता है। हालांकि, इस वायरल वीडियो की पुष्टि दैनिक भास्कर नहीं करता है। लेकिन वायरल वीडियो में कफ सिरफ बेचते हुए किसी ने वीडियो बना कर वायरल कर दिया है। इधर, जब वायरल वीडियो को लेकर संतोष साह से पूछा गया तो उन्होंने बताया कि अब हम काम छोड़ दिये हैं। एक पीस एक दुकान से ख़रीदकर ले जा रहे थे। रास्ते मे एक पियक्कड़ ने जबरन ले लिया। जिसका किसी ने वीडियो बना लिया। रानीगंज थानाध्यक्ष सह प्रशिक्षु डीएसपी प्रकाश कुमार ने बताया कि वायरल वीडियो का मामला संज्ञान में आया है। मामले की छानबीन कर आगे की कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn